หมอยง ชี้พบแล้วต้นตอนำเชื้อโควิดกลายพันธุ์สายพันธุ์อังกฤษระบาดในสถานบันเทิง
ศาสตราจารย์นายแพทย์ยง ภู่วรวรรณ หัวหน้าศูนย์เชี่ยวชาญเฉพาะทางด้านไวรัสวิทยาคลินิก ภาควิชากุมารเวชศาสตร์ คณะแพทยศาสตร์ จุฬาลงกรณ์มหาวิทยาลัย   โพสต์ผ่าน Facebook ส่วนตัว Yong Poovorawan โดยมีข้อความว่า โควิด-19 สายพันธุ์อังกฤษ การระบาดในประเทศไทย มีการระบาดของสายพันธุ์อังกฤษอย่างมากในประเทศเขมร เริ่มตั้งแต่วันที่ 20 กุมภาพันธ์ 2564 จนถึงวันที่ 19 มีนาคม  2564 มีจำนวนผู้ป่วยกว่า 1,500 ราย สายพันธุ์ที่ตรวจพบ รายงานโดย องค์การอนามัยโลก เป็นสายพันธุ์อังกฤษ B.1.1.7 และแพร่กระจายอย่างรวดเร็วมากในเขมร เมื่อเป็นเช่นนี้้ ต้นต่อของการระบาดในประเทศไทยครั้งนี้ที่เกิดจากสายพันธุ์อังกฤษ ครั้งนี้ไม่น่าจะมาจากสถานกักกัน ผู้ที่เดินทางมาจากต่างประเทศ น่าจะมาจากการเคลื่อนย้ายของประชาชนระหว่างประเทศเขมรและไทยเพราะพบสายพันธุ์นี้ในเขมร ตั้งแต่วันที่ 20 กุมภาพันธ์  2564  และยังระบาดอย่างรุนแรงในเขมร รายงานต่างด่าว หรือคนไทยที่ข้ามไป ข้ามมา น่าจะเป็นต้นเหตุในการแพร่ระบาดครั้งนี้